### Beslutningstema

Der skal tages stilling til, om der skal arbejdes videre med den nye åbne løsning.

### Historik

28. september 2023 besluttede Kommunalbestyrelsen, at Midtbyudvalgets indstilling om scenarie 2 bortfaldt efter afstemning med stemmerne 15 for (Simon Svendsen (A), liste C, D, F, S og V) 15 imod (liste A med undtagelse af Simon Svendsen og Nora Andresen, Liste L og T) og 1 undlod (Nora Andresen (A)).

23. oktober 2023 besluttede §17, stk. 4 Udvalget for [adresse], at forvaltningen skulle regne på en åben løsning og muligheden for at rykke vejen.

### Sagsfremstilling

Forvaltningen har arbejdet videre med projektering og økonomi på en åben løsning. Forslaget, som det er for nuværende, er vedlagt som bilag. Det er søgt at indpasse formidlingen i elementerne, som en naturlig del af oplevelsen.

Forslaget indebærer, at der tilgodeses de tidligere fremsatte ønsker til åbenhed, tilgængelighed samt vandelement i løsningen.

For at sikre det kommende udbud af projektet vil der blive lagt op til, at der sker et udbud som underhåndsbud til tre tilbudsgivere. Dertil også at dette foretages som et såkaldt omvendt udbud, hvor kommunen fastsætter en maksimal tilbudspris, som der skal bydes ind på opgaveløsning af. Det væsentlige her er, at det er ud fra de udarbejdede skitser, man skal afgive bud, og at ifald der foreslås nødvendige ændringer for at holde budgetsummen fra tilbudsgiveres side, skal der være nogle beskrivelser deraf, som så vil blive vægtet efter tilbudsgivningen. Men de overordnede træk, udtryk og udformning samt indholdet skal være indeholdt i løsningen.

Derudover vil formidlingsdelen være bygherreleverance, så det sikres, at dette ikke reduceres på bekostning af bygningsdelen.

Projektet, som det foreligger nu i skitseform, er økonomisk dyrere end det afsatte. Samlet er der afsat et rådighedsbeløb på 9,0 mio. kr. til projektet. Til dato er der anvendt 2,78 mio. kr. af dette beløb.

Overslaget for den foreslåede løsning fordeler sig som følgende ekskl. moms.;

![](data:image/png;base64...)

Således vil der for at kunne udføre løsningen være behov for en tillægsbevilling til projektet på 2 mio. kr., som der politisk skal tages stilling til i Økonomiudvalget og Kommunalbestyrelsen efterfølgende og inden udbud.

### Økonomi

Den samlede bevilling der tidligere er afsat er på 9,0 mio. kr. Det samlede projektforslag med den åbne løsning har en samlet udgiftsramme på 11,0 mio. kr., hvorfor der er behov for en tillægsbevilling på 2 mio. kr.

Fagchefen for Plan og Udvikling indstiller, 9. februar 2024, pkt. 1:

at forslaget anbefales til politisk behandling i Økonomiudvalget og Kommunalbestyrelsen med henblik på at projektet sendes i indbudt licitation som omvendt udbud, og

at den samlede budgetramme for det samlede projekt bliver forhøjet til 11 mio. kr.

Beslutning fra [adresse] Udvalg (§ 17, stk. 4), 9. februar 2024, pkt. 1:

Indstillingen godkendt, med bemærkning om at tilgængelighed og installation af strømudtag bør medtages som option udover de 11 mio. kr.

Malthe Olsen, Kåre Karlsen og Daniel Hermansen deltog ikke i mødet. Kenneth Bach deltog i stedet for Daniel Hermansen.

### Indstilling Vicekommunaldirektøren indstiller,

|  |  |
| --- | --- |
| at | [adresse] Udvalgs beslutning følges, |
| at | der afsættes et yderligere rådighedsbeløb i 2024 på 2 mio. kr., således at det samlede rådighedsbeløb i alt udgør 11 mio. kr. til "Projekt 942 Tønder Havnemole - Skibbroen", |
| at | finansieringen sker af kassebeholdningen, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 22. februar 2024, pkt. 12:

Indstillingen anbefales.

Kåre Karlsen kunne ikke følge indstillingen.

Dennis Christiansen deltog ikke i mødet.

### Beslutning

Indstillingen godkendt.

Liste C kan ikke følge indstillingen.

Benny Andreasen (T) deltog ikke i mødet.